রবি ভাবিলাই
রবি ভাবিলাই (আরও বানান রাউই পাউইলাই, থাই: ระวี ภาวิไล , ১৭ অক্টোবর ১৯২৫ - ১৭ মার্চ ২০১৭) একজন থাই জ্যোতির্বিজ্ঞানী, লেখক ও অনুবাদক ছিলেন। তিনি চুলালংকর্ন ইউনিভার্সিটির বিজ্ঞান অনুষদের পদার্থবিদ্যা বিভাগের অধ্যাপক হিসেবে দায়িত্ব পালন করেন এবং জ্যোতির্বিজ্ঞানের পাশাপাশি দর্শন ও ধর্মের উপর লেখার জন্য পরিচিত ছিলেন। তিনি থাইল্যান্ডের রয়্যাল সোসাইটির সভ্য ছিলেন এবং ২০০৬ সালে সাহিত্যে জাতীয় শিল্পী হিসেবে মনোনীত হন। ২০১৮ সালে তিনি একটি গুগল ডুডল দিয়ে সম্মানিত হন।